CELEX: 32010R0574
Language: hr
Date: 2010-06-30 00:00:00
Title: Uredba Komisije (EU) br. 574/2010 od 30. lipnja 2010. o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu Međunarodnog standarda financijskog izvještavanja (MSFI) 1 i MSFI-ja 7  Tekst značajan za EGP

13/Sv. 064
            
            
               HR
            
            
               Službeni list Europske unije
            
            
               216
            
         32010R0574
   
               L 166/6
            
            
               SLUŽBENI LIST EUROPSKE UNIJE
            
            
               30.06.2010.
            
         
      UREDBA KOMISIJE (EU) br. 574/2010
   od 30. lipnja 2010.
   o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu Međunarodnog standarda financijskog izvještavanja (MSFI) 1 i MSFI-ja 7
   (Tekst značajan za EGP)
   EUROPSKA KOMISIJA
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1606/2002 Europskog parlamenta i Vijeća od 19. srpnja 2002. o primjeni međunarodnih računovodstvenih standarda (1), a posebno njezin članak 3. stavak 1.,
   
               (1)
            
            
               Uredbom Komisije (EZ) br. 1126/2008 (2) usvojeni su određeni međunarodni standardi i tumačenja koji su postojali 15. listopada 2008.
            
         
               (2)
            
            
               Međunarodna uprava za računovodstvene standarde (IASB) objavila je 28. siječnja 2010. izmjenu Međunarodnog standarda financijskog izvještavanja (MSFI) 1 „Ograničeno izuzeće od objavljivanja usporednih podataka po MSFI-ju 7 za subjekte koji prvi put primjenjuju MSFI” dalje u tekstu „izmjena MSFI-ja 1”. Budući da se uvidjelo da subjekti koji po prvi put koriste MSFI nemaju koristi od oslobođenja od obveze ponovnog iskazivanja usporednih objava podataka predviđenih MSFI-jem 7 za mjerenje poštene vrijednosti i rizika likvidnosti, ako su ova usporedna razdoblja završila prije 31. prosinca 2009., cilj je izmjene MSFI-ja 1 da ovim subjektima osigura opcionalno oslobođenje.
            
         
               (3)
            
            
               Savjetovanje sa Skupinom tehničkih stručnjaka (STS) Europske savjetodavne skupine za financijsko izvještavanje (EFRAG) potvrđuje da izmjene MSFI-ja 1 zadovoljavaju tehničke kriterije za donošenje iz članka 3. stavak 2. Uredbe (EZ) br. 1606/2002. U skladu s Odlukom Komisije 2006/505/EZ od 14. srpnja 2006. o osnivanju Skupine za provjeru preporuka o standardima koja Komisiju savjetuje o objektivnosti i neutralnosti mišljenja Europske savjetodavne skupine za financijsko izvještavanje (EFRAG) (3), Skupina za provjeru preporuka o standardima razmotrila je mišljenje EFRAG-a o prihvaćanju i savjetovala Komisiji da je mišljenje uravnoteženo i nepristrano.
            
         
               (4)
            
            
               Donošenje izmjene MSFI-ja 1 posljedično podrazumijeva izmjene međunarodnog standarda računovodstvenog izvještavanja (MSFI) 7 kako bi se osigurala dosljednost između međunarodnih računovodstvenih standarda.
            
         
               (5)
            
            
               Uredbu (EZ) br. 1126/2008 bi stoga trebalo na odgovarajući način izmijeniti.
            
         
               (6)
            
            
               Mjere predviđene ovom Uredbom u skladu su s mišljenjem Računovodstvenog regulativnog odbora,
            
         DONIJELA JE OVU UREDBU:
   Članak 1.
   Prilog Uredbi (EZ) br. 1126/2008 mijenja se kako slijedi:
   
               1.
            
            
               Međunarodni standard financijskog izvještavanja (MSFI) mijenja se kako je određeno u Prilogu ovoj Uredbi;
            
         
               2.
            
            
               MSFI 7 mijenja se kako je određeno u Prilogu ovoj Uredbi.
            
         Članak 2.
   Svako trgovačko društvo primjenjuje izmjene MSFI-ja 1 i MSFI-ja 7 kako je određeno u Prilogu ovoj Uredbi najkasnije od početka svoje prve poslovne godine nakon 30. lipnja 2010.
   Članak 3.
   Ova Uredba stupa na snagu trećeg dana od dana objave u Službenom listu Europske Unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. lipnja 2010.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 243, 11.9.2002., str. 1.
   
      (2)  SL L 320, 29.11.2008., str. 1.
   
      (3)  SL L 199, 21.7.2006., str. 33.
   PRILOG
   
      MEĐUNARODNI RAČUNOVODSTVENI STANDARDI
   
   
               MSFI 1
            
            
               Izmjena MSFI-ja 1 Dodatno izuzeće za subjekte koji po prvi put primjenjuju MSFI
               
            
         
               MSFI 7
            
            
               Izmjena MSFI-ja 7 Financijski instrumenti: Objavljivanje podataka
               
            
         
      „Umnožavanje dozvoljeno unutar Europskoga gospodarskog prostora. Sva postojeća prava zadržana izvan EGP-a, osim prava na umnožavanje radi osobne uporabe ili drugog poštenog postupanja. Daljnje informacije mogu se dobiti na Internetskoj stranici IASB-a www.iasb.org”.
   
   
      OGRANIČENO IZUZEĆE OD OBJAVLJIVANJA USPOREDNIH PODATAKA PO MSFI-JU 7 ZA SUBJEKTE KOJI PRVI PUT PRIMJENJUJU MSFI
      (Izmjena MSFI-ja 1)
      
         Izmjena MSFI-ja 1
      
      
         
            Prva primjena Međunarodnih standarda financijskog izvještavanja
         
      
      Dodaje se stavak 39.C.
      DATUM STUPANJA NA SNAGU
      
                  39.C
               
               
                  
                     „Ograničenim izuzećem od objavljivanja usporednih podataka po MSFI-ju 7 za subjekte koji prvi put primjenjuju MSFI” (Izmjena MSFI-ja 1) objavljenim u siječnju 2010. dodan je stavak E.3. Subjekt ovu izmjenu primjenjuje na godišnja razdoblja koja započinju na dan ili nakon 1. srpnja 2010. Dopuštena je ranija primjena. Ako subjekt primijeni izmjenu na neko ranije razdoblje, tu činjenicu objavljuje.
               
            
   
      Dodatak E
      
         Kratkoročna izuzeća od MSFI-jeva
      
      Dodaju se naslov, stavak E.3 i napomena.
      
         Objavljivanje podataka o financijskim instrumentima
      
      
                  E.3
               
               
                  Subjekt koji prvi put primjenjuje MSFI može primijeniti prijelazne odredbe iz stavka 44.G MSFI-ja 7 (1).
               
            
   
      Dodatak
      
         Izmjena MSFI-ja 7
      
      
         
            Financijski instrumenti: Objavljivanje podataka
         
      
      Mijenja se stavak 44.G (novi tekst je podcrtan, a brisani tekst precrtan) i napomena.
      DAN STUPANJA NA SNAGU I PRIJELAZNE ODREDBE
      
                  44.G
               
               
                  
                     „Poboljšavanjima objava podataka o financijskim instrumentima” (Izmjena MSFI-ja 7) objavljenima u ožujku 2009. izmijenjeni su stavci 27., 39. i B11. i dodani stavci 27.A, 27.B, B10.A i B11.A–B11.F. Subjekt navedene izmjene primjenjuje na godišnja razdoblja koja započinju na dan ili nakon 1. siječnja 2009. godine. Subjekt nije dužan objaviti podatke koji se zahtijevaju izmjenama za:
                  
                              (a)
                           
                           
                              bilo koje godišnje razdoblje ili prijelazno razdoblje, uključujući bilo koje izvješće o financijskom stanju prezentirano u sklopu godišnjeg usporednog razdoblja koje završava prije 31. prosinca 2009. godine niti
                           
                        
                              (b)
                           
                           
                              bilo koje izvješće o financijskom stanju s početkom najranijeg usporednog razdoblja s danom prije 31. prosinca 2009.
                           
                        
            Dopuštena je ranija primjena. Ako subjekt primijeni izmjenu na neko ranije razdoblje, tu činjenicu objavljuje. (2)
      
   
   
      (1)  Stavak E.3 dodan je kao posljedica „Ograničenog izuzeća od objavljivanja usporednih podataka po MSFI-ju 7 za subjekte koji prvi put primjenjuju MSFI” (Izmjena MSFI-ja 1) objavljenog u siječnju 2010. Kako bi se izbjeglo moguće korištenje retroaktivnog sagledavanja i zajamčilo da subjekti koji po prvi put primjenjuju MSFI ne budu stavljeni u nepovoljniji položaj u odnosu na postojeće sastavljače izvještaja na temelju MSFI-ja, Odbor je odlučio da bi subjektima koji po prvi put primjenjuju MSFI-jeve trebalo dopustiti korištenje istih prijelaznih odredaba koje su omogućene postojećim sastavljačima financijskih izvještaja sastavljenih u skladu s MSFI-jevima obuhvaćenima „Poboljšavanjem objava podataka o financijskim instrumentima” (Izmjena MSFI-ja 7).
   
      (2)  Stavak 44.G izmijenjen je kao posljedica „Ograničenog izuzeća od objavljivanja usporednih podataka po MSFI-ju 7 za subjekte koji prvi put primjenjuju MSFI-jeve” (Izmjena MSFI 1) objavljenog u siječnju 2010. Uprava je izmijenila stavak 44.G kako bi pojasnila svoje zaključke i namjeravani prelazak za „Poboljšanje objava podataka o financijskim instrumentima” (Izmjena MSFI-ja 7).